Akalos samių kalba
Akalos samių kalba – išnykusi samių kalbų grupės kalba, vartota Rusijoje, Kolos pusiasalio pietvakarinėje dalyje gyvenančių samių. Kartais Akalos samių kalba priskiriama prie Kildino samių kalbos. Žinoma, kad paskutinis žmogus, kalbėjęs Akalos samių kalba, buvo Marja Sergina, kuri mirė 2003 m. gruodžio 29 d. Akalos samių kalba paliko mažiausiai rašytinių šaltinių iš visų samių kalbų.